kardosdrur/scandi-wiki huggingface dataset:
Neptuns Grotte

Neptuns Grotte () er en stalaktit-grotte nær byen Alghero på den italienske ø Sardinien. Grotten blev opdaget af lokale fiskere i det 18. århundrede og har siden udviklet sig til en populær turistattraktion. Grotten har sit navn fra havets gud, Neptun, i den romerske mytologi.

Overview 
Indgangen til grotten ligger kun omkring en meter over havniveauet ved foden af de 110 m høje Capo Caccia- klinter, og grotten kan derfor kun besøges, når vandet er forholdsvis stille. En trappe, som blev hugget ud i klinten i 1954, den 654-trin høje escala del cabirol (gedens trin), fører fra en parkeringsplads på toppen af klinten og ned til indgangen. Grotten kan også nås ved en kort tur i båd fra havnen i Alghero. Disse ture arrangeres hver time i sommerperioden, men knapt så hyppigt forår og efterår. Der ligger to andre grotter i nærheden, den "Grønne grotte", som ikke er åben for turister, og Grotta di Ricami, som kun kan nås fra vandsiden.
Under vandet er der overalt mange store huler, som er særdeles tiltrækkende for dyrkere af SCUBA-dykning. Den største og mest kendte er Nereohulen, der hvert år besøges af tusindvis af dykkere.

Den samlede længde af hulesystemet anslås at være omkring fire kilometer, men kun nogle få hundrede meter er tilgængelige for offentligheden. Indenfor er der stier mellem oplyste stalaktit- og stalagmitdannelser og en 120 m lang saltvandssø, som ligger i havniveau. Grotten var engang levested for den Mediterrane Munkesæl (Monachus monachus), som er blevet udryddet i området.

Turisme 
Turister, der besøger Neptuns Grotte får en ledsaget tur, og føres i en enkelt række ad en oplyst sti, mens turguider giver oplysninger om grotten på italiensk og engelsk. Grotten er stærkt besøgt og kan i turismens højsæson i august have besøg af 200 turister ad gangen.

Neptuns Grotte dannede rammen om inspilningen af den italiensk film L'isola degli uomini pesce (oversat: Fiskernes ø), der blev optaget i sommeren 1978. Under optagelserne var grotten i omkring to måneder omdannet til en enorm kulisse. Filmen er en science fiction-film med Barbara Bach i hovedrollen og med Sergio Martino som instruktør.

Kilder

Se også 
 Nereohulen

Eksterne henvisninger 

 Article about the Neptune Cave

Italiens geografi
Sardinien
Grotter
Walterstorff

Walterstorff er en nulevende dansk adelsslægt tilhørende højadelen. Den 1840 som dansk adel anerkendte militærslægt Walterstorff føres tilbage til byskriver i Egernførde Martinus Walterstorff, hvis søn, major Caspar von Walterstorff (1657-1722) var fader til major Ernst Frederik von Walterstorff (1689-1759) og til oberstløjtnant Lorentz von Walterstorff (1684-1759), hvis sønner var major Caspar Lorentz von Walterstorff (1712-1782) og den fra Struensees fald kendte major, generaladjudant Carl Ludvig von Walterstorff (1719-1804). Major Ernst Frederik von Walterstorff (1689-1759) var fader til kontreadmiral Gerhard Christopher von Walterstorff (1722-1795), til major Christian von Walterstorff (1725-1801) og til generalmajor Michael von Walterstorff (1730-1807), hvis søn var oberstløjtnant Ernst Frederik Poul von Walterstorff (1766-1819). Major Christian von Walterstorff (1725-1801) var fader til generalguvernør grev Ernst Frederik von Walterstorff (1755-1820) — der 1819 optoges i grevestanden, og hvis grevelige linje uddøde med hans søn, kaptajn grev Christian Cortwright von Walterstorff (1790-1823) — og til kommandør i Søetaten Christian von Walterstorff (1758-1813), af hvis børn skal nævnes kammerfrøken hos dronning Caroline Amalie, Marie Ernestine Wilhelmine von Walterstorff (1792-1853), kæmmerer ved Øresunds Toldkammer, kammerherre Ernst Christian Frederik von Walterstorff (1794-1852) og overførster, hofjægermester Carl Adolph von Walterstorff (1800-1868).

Et af slægtstraditionen påstået tilhørsforhold til en i slutningen af 13. århundrede forekommende og endnu omkring 1800 i Preussen levende adelig slægt Walterstorff fra Niederlausitz kan ikke dokumenteres, og angivelsen usandsynliggøres af slægternes afvigende våbenføring.

Kilder 
 Albert Fabritius, "Walterstorff", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.
 Danmarks Adels Aarbog, XXVII, 1910, s. 529-36; XXXII, 1915, s. 614; XL, 1923, s. 555.

 
Adelsslægter fra Danmark
Kriminal- og Politiretten

Kriminal- og Politiretten i København oprettedes ved forordning af 28. februar 1845 og trådte i virksomhed 1. juli samme år den afløste dels den tidligere særlige Københavns Politiret, (der ifølge forordning af 5. juli 1793 var beklædt med 2 assessorer og politimesteren som justitiarius, men ved pl. af 4. april 1809 var blevet løst fra forbindelsen med politimesteren og havde fået sin egen justitiarius), dels Hof- og Stadsretten i dens egenskab af 1. instans i københavnske straffesager.

Under Kriminal- og Politiretten hørte undersøgelse og pådømmelse af sager mod personer, der sigtedes for at have begået forbrydelser i København, endvidere af alle kbhvn’ske offentlige politisager samt af de private politisager, der ifølge civilprocessens værnetingsregler skulle eller kunne anlægges i København. Kriminal- og Politiretten havde dog ingen jurisdiktion over militærpersoner undtagen i private politisager; endvidere hørte sager angående gejstliges brud på embedspligt under gejstlig ret; endelig var behandlingen og påkendelsen af visse søretlige forseelser henlagt til Sø- og Handelsretten.

Kriminal- og Politiretten var oprindeligt beklædt med en justitiarius og 8 assessorer; ved senere love blev  assessorernes antal efterhånden forøget til 16. Endvidere fungerede ved retten en justitssekretær, protokolførere, assistenter og retsvidner samt en del opdagelsesbctjente, skrivere og bude. Til domsafsigelse, modtagelse af aktorers og defensorers indlæg i justitssager med mere holdtes ret hver tirsdag og lørdag kl. 10. I øvrigt fungerede retten i afdelinger, der hver for sig beklædtes af en enkelt dommer.

I domsafsigelsen, der altid foregik på skriftligt grundlag, deltog, for så vidt angik de egentlige straffesager (justitssager) og de private politisager, 5 (siden 1911 dog kun 3) dommere i hver sag. Derimod havde hver af dommerne i afdelingerne for offentlige politisager myndighed til på egen håd at idømme visse mindre straffe; men var der i offentlige politisager spørgsmål om højere straf, deltog andre af rettens assessorer i pådømmelsen. De af enkeltdommer i offentlige politisager afsagte domme var upåankelige, medens Kriminal- og Politiret-domme og kendelser i øvrigt stod under appel til Højesteret inden for de sædvanlige appelgrænser.

Ved Retsplejelovens ikrafttræden 1. oktober 1919 overgik Kriminal- og Politirettens virksomhedsområde dels til Københavns Byret, dels til Østre Landsret.

Kilder 

 

Historiske domstole og retter
Danske myndigheder under enevælden
Etableret i 1845
Ophørt i 1919
Salmonsens
Hofretten

Hofretten kaldtes 1682-1771 en i København bestående speciel domstol, der oprindeligt var værneting for de kgl. betjente, der beklædte eller havde beklædt et embede i rangen og boede i København, samt; for disses hustruer og børn, men senere fik en noget ændret kompetence, idet så godt som alle med rang benådede eller karakteriserede personer, der ikke drev borgerlig næring og boede i byen, alene med undtagelse af militære i aktiv tjeneste, kom til at høre under den. Undtagne var dog livs- og æressager samt sager angående hus og jord. Hofretten var desuden appelinstans i forhold til Borgretten. Den havde et stort antal medlemmer, der kaldtes Hofret-assessorer, deriblandt alle de højeste hofembedsmænd, og det var altid en af disse, i reglen overhofmarskallen, der præsiderede i retten. Den forsvandt ved Hof- og Stadsrettens oprettelse 1771. Før 1682 blev ordet hofret undertiden brugt om gårdsretten på Københavns Slot, og det var ved en deling af denne, at den senere Hofret tillige med Borgretten fremkom.

Ved Sorø Akademi bestod i en periode af 18. og begyndelsen af 19. århundrede en hofret, der beklædtes af overhofmesteren og professorerne og i personlige sager var værneting for akademiets embedsmænd med deres hustruer og børn og for de studerende, hvorhos der kunne appelleres til den fra akademiets borgret.

Kilder 

 

Historiske domstole og retter
Danske myndigheder under enevælden
Etableret i 1682
Ophørt i 1771
Salmonsens
Hovrätt

En hovrätt er anden instans blandt de almene domstole i Finland og Sverige. Hovrätten modsvarer landsretten i Danmark og fungerer som ankeinstans for byretten.

Hovrätter i 2010

Finlands hovrätter 
I Finland findes der seks hovrätter:
 Helsingfors hovrätt
 Kouvola hovrätt
 Rovaniemi hovrätt
 Vasa hovrätt
 Åbo hovrätt
 Östra Finlands hovrätt i Kuopio

Sveriges hovrätter 
Det findes seks hovrätter i Sverige: 
 Svea hovrätt i Stockholm 
 Göta hovrätt i Jönköping
 Hovrätten över Skåne och Blekinge i Malmö 
 Hovrätten för Västra Sverige i Göteborg 
 Hovrätten för Nedre Norrland i Sundsvall 
 Hofretten for Övre Norrland i Umeå

Hovrätter i 1915

I Sverige 
I Sverige er hovrätt benævnelsen for domstolene i 2. instans.

Af sådanne fandtes der i 1915 tre: Svea hovrätt i Stockholm (oprettet 1614), for Svealand, Norrland og Gotland, bestående af en præsident og 40 hovrättsråder, fordelte på 8 divisioner, hver på 5 medlemmer; Göta hovrätt i Jönköping (oprettet 1634), for Östergötland, Västergötland, Bohuslän, Halland og Småland, bestående af en præsident og 20 hovrättsråder, fordelt på 4 divisioner; Hovrätten över Skåne og Blekinge i Kristiansstad (oprettet 1820), for de nævnte landskaber, bestående af en præsident og 9 hovrättsråder. En afdeling af Svea Hovrätt er Krigshovrätten. Til alle hovrätter er foruden det nævnte personale knyttet et antal assessorer og andre embedsmænd, derunder til forfølgning af kriminelle sager en advokatfiskal og nogle fiskaler. Ved oprettelsen af Svea Hovrätt var det egentlig tanken, at den skulle være organ for kongens domsmyndighed, altså øverste instans, men der blev dog åbnet adgang til efter bønskrift at få dens domme reviderede af kongen selv. Nu sker denne revision for alle hovrätter i Högsta domstolen.

I Finland 
I Finland findes fra den svenske tid hovrätter i Åbo og Wasa, hvortil senere er kommet en hovrätt i Viborg.

Kilder 

 

Sveriges retsvæsen
Finlands retsvæsen
Salmonsens
Borgretten

Borgret. Således kaldtes forhen en i København bestående speciel domstol, der var værneting for alle de betjente ved hoffet og i kollegierne, som ikke havde rang, samt for rangspersoners tjenestefolk og de kgl. håndværkere, der ikke drev borgerlig næring. Borgretten oprettedes sammen med Hofretten ved en 1682 foretaget deling af den tidligere Hofret eller Gårdsret på Københavns Slot og nedlagdes ved indførelsen af Hof- og Stadsretten 1771. Også Sorø Byting er i en periode af 18. og begyndelsen af 19. århundrede blevet kaldt borgret, nemlig i dets egenskab af værneting for akademiembedsmændenes og de studerendes tjenestefolk; Sorø Akademi havde i denne periode også en egen hofret, hvortil der appelleredes fra Borgretten.

Danske myndigheder under enevælden
Historiske domstole og retter
Etableret i 1682
Ophørt i 1771
D.C. United

D.C. United er en amerikansk fodboldklub fra landets hovedstad Washington D.C. Klubben spiller i landets bedste liga, Major League Soccer, og har hjemmebane på stadionet RFK Stadium. Klubben blev grundlagt i 1995 i forbindelse med stiftelsen af Major League Soccer. Med fire triumfer i ligaen siden da er klubben den mest vindende i MLS' historie.

Titler 
 Major League Soccer (4): 1996, 1997, 1999 og 2004

 CONCACAF Champions Cup (1): 1998

 Copa Interamericana (1): 1998

Kendte spillere

Danske spillere 

  David Ousted

Trænere 
Samtlige trænere i DC United siden Major League Soccers start i 1996:

  Bruce Arena (1996–98)
  Thomas Rongen (1999–01)
  Ray Hudson (2002–03)
  Piotr Nowak (2004–06)
  Tom Soehn (2007–09)
  Curt Onalfo (2010)
  Ben Olsen (2010—)

Eksterne henvisninger 
 Klubbens officielle hjemmeside

Etableret i 1995
Fodboldklubber i USA
Sport i Washington D.C.
Mikrostat

En mikrostat eller dværgstat er en meget lille, internationalt anerkendt og uafhængig stat. Størrelsen kan være defineret ud fra befolkningstal eller territorium, men normalt en kombination af begge dele. Der findes ikke nogen helt klar afgrænsning for hvor lille området eller befolkningstallet skal være.

Den mindste i forhold til både befolkningstal og areal er dermed Vatikanstaten, med 921 indbyggere (2004) og et areal på 0,44 km².

Pitcairnøerne, med under 50 indbyggere, nævnes ofte som det mest ekstreme tilfælde i forhold til befolkningstal; dog er det en britisk koloni og ikke en selvstændig stat. Der findes også flere andre områder som er styret af andre lande, og som dermed ikke falder ind under definitionen. Et særtilfælde i forhold til areal er Malteserordenen, som er en ikke-territoriel, uafhængig enhed, og som derfor af enkelte regnes som en mikrostat.

Referencer 

Verdens lande
Mikronation

En mikronation er en enhed som minder om en selvstændig stat, men som normalt bare eksisterer på papiret, på internettet eller i nogens tanker. Nogen af mikronationerne har formået at etablere sig således at de optræder som en nation udadtil, uden at være anerkendt af verdenssamfundet. Det er sædvanligvis et kendetegn, at de optræder med afvigende strukturer fra andre samfund, enten med strukturer som er uddateret ellers i verden, med utopiske strukturer eller med en ideologisk motiveret struktur.

Begrebet opstod i 1990'erne for at beskrive de flere tusinde nationslignende enheder, som er opstået gennem tiden. Nogen har rødder tilbage til det 19. århundrede, men de fleste er af nyere dato. Flere af dem eksisterer kun indenfor internettet og ikke som geografiske enheder, og disse kaldes ofte cybernationer eller online-nationer

Blandt de, som støtter mikronationers eksistens, bruges ofte begrebet makronation om meget små anerkendte, selvstændige stater, der ellers kendes som mikrostater. Som eksempler på mikronationer kan nævnes Elleore i Danmark og Storhertugdømmet Flandrensis på Antarktis.

Se også 
Liste over mikronationer

Referencer
Claus Christian Schiønning

Claus Christian Schiønning (1. august 1778 i København – 10. marts 1858 sammesteds) var en dansk højesteretsassessor.

Han var søn af etatsråd, kommitteret i Rentekammeret Christian Schiønning (22. september 1734 – 12. oktober 1817), en broder til kaptajn Peter Schiønning, og Marie f. Olrog (20. september 1755 – 12. juli 1797), blev 1794 privat dimitteret til Universitetet, 1798 juridisk kandidat, 1800 underkancellist i Danske Kancelli, 1805 kancellist sammesteds, 1806 assessor i Landsover- samt Hof- og Stadsretten og 1815 assessor i Højesteret. Denne stilling, i hvilken han nød megen anseelse for sin store skarpsindighed, beklædte han til 1852, da han på grund af tiltagende øjensvaghed afskedigedes med tilkendegivelse af kongens tilfredshed med hans embedsvirksomhed. Desuden var han fra 1831 justitsdirektør ved Tallotteriet, indtil dettes ophævelse. 1806 fik han titel af kancellisekretær, 1814 af justitsråd og 1833 af konferensråd. 1840 blev han Kommandør af Dannebrog, og 1850 tildeltes der ham Storkorset af samme orden. Han døde 10. marts 1858 i København.

Han var gift med Anna Marie Christine f. Schiønning (21. april 1776 – 31. marts 1858 i København), en datter af hans nævnte farbroder, kaptajn Peter Schiønning.

I Frederiksborgmuseet findes et portræt af Schiønning, malet 1850 af David Monies.

Kilder 
 G. Kringelbach, "Claus Christian Schiønning", i: C.F. Bricka (red.), Dansk Biografisk Lexikon, København: Gyldendal 1887-1905.

Storkors af Dannebrog
Højesteretsdommere fra Danmark
Claus Christian
Personer fra København
Danskere i 1800-tallet
Personer i Dansk Biografisk Leksikon
Konferensråder fra Danmark
Columbus Crew

Columbus Crew er en amerikansk fodboldklub fra byen Columbus i Ohio. Klubben spiller i landets bedste liga, Major League Soccer, og har hjemmebane på stadionet Mapfre Stadium. Klubben blev grundlagt i 1994, og har spillet med i Major League Soccer siden dens grundlæggelse i 1996. Holdet har én gang, i 2008, vundet ligaen og dermed det amerikanske mesterskab.

Titler 
 Major League Soccer (1): 2008

Kendte spillere

Danske spillere 
 Emil Larsen (2016)
 Malte Amundsen (2023-)

Trænere 
Samtlige trænere i Columbus Crew siden Major League Soccers start i 1996:

  Timo Liekoski (1996)
  Tom Fitzgerald (1996–01)
  Greg Andrulis (2001–05)
  Robert Warzycha (2005)
  Sigi Schmid (2006—08)
  Robert Warzycha (2009-)

Eksterne henvisninger 

 Klubbens officielle hjemmeside

Etableret i 1994
Fodboldklubber i USA
Columbus (Ohio)
New England Revolution

New England Revolution er en amerikansk fodboldklub fra byen Foxborough ved Boston i Massachusetts. Klubben spiller i landets bedste liga, Major League Soccer, og har hjemmebane på stadionet Gillette Stadium. Klubben blev grundlagt i 1995, og har spillet med i Major League Soccer siden ligaens grundlæggelse i 1996. Holdet har aldrig vundet mesterskabet, men er fire gange, i 2002, 2005, 2006 og 2007 sluttet på 2. pladsen.

Titler 
 Ingen

Kendte spillere

Danske spillere 
  Rajko Lekic (2011-)

Trænere 
Samtlige trænere i New England Revolution siden Major League Soccers start i 1996:

 Frank Stapleton (1996)
 Thomas Rongen (1997–98)
 Walter Zenga (1999)
 Steve Nicol (1999)
 Fernando Clavijo (2000–02)
 Steve Nicol (2002-)

Eksterne henvisninger 
 Klubbens officielle hjemmeside

Etableret i 1995
Fodboldklubber i USA
Sport i Boston
Philadelphia Union

Philadelphia Union er en amerikansk fodboldklub fra byen Chester ved Philadelphia i Pennsylvania. Klubben spiller i landets bedste liga, Major League Soccer, og har hjemmebane på stadionet Talen Energy Stadium. Klubben blev grundlagt i 2008 i forbindelse med en udvidelse af Major League Soccer, og har spillet med i ligaen siden 2010.

Titler 
 Ingen

Danske spillere 
  Michael Uhre

Trænere 
Samtlige trænere i New England Revolution siden Major League Soccers start i 1996:

  Piotr Nowak (2010-)

Eksterne henvisninger 
 Klubbens officielle hjemmeside

Etableret i 2008
Fodboldklubber i USA
Union
Gene Sharp

Gene Sharp (født 21. januar 1928, død 28. januar 2018) var professor emeritus i statskundskab ved University of Massachusetts Dartmouth og nomineret til Nobels fredspris i 2009. Han var kendt for sit omfattende forfatterskab om ikke-voldelig kamp, som har påvirket utallige anti-regerings modstandsbevægelser rundt omkring i verden.

Sharp blev født i Ohio. Han fik en Bachelor of Arts i Social Sciences i 1949 fra Ohio State University, hvor han også fik sin Master of Arts i sociologi i 1951. en Dr. Phil. i politisk teori fra Oxford University. I 1953-1954 blev Sharp fængslet i ni måneder efter protesterer mod værnepligten af soldater til Koreakrigen. I 1968 modtog han en doktorgrad i filosofi i politisk teori fra Oxford University.

Sharp har været professor i statskundskab ved University of Massachusetts Dartmouth siden 1972. Han samtidig haft forskningansættelser på Harvard Universitys Center for International Affairs siden 1965.  I 1983 grundlagde han Albert Einstein Institution, en non-profit organisation, der skulle undersøgelse og fremme anvendelsen af ikkevoldelige aktion i konflikter verden over

Referencer 

Politologer fra USA
Houston Dynamo

Houston Dynamo er en amerikansk fodboldklub fra byen Houston i Texas. Klubben spiller i landets bedste liga, Major League Soccer, og har hjemmebane på stadionet BBVA Compass Stadium. Klubben blev grundlagt i 2005 i forbindelse med en udvidelse af MLS, og har spillet med i ligaen siden. I både 2006 og 2007 vandt holdet ligaen og dermed det amerikanske mesterskab.

Titler 
 Major League Soccer (2): 2006 og 2007

Kendte spillere

Danske spillere 
   Erik Sviatchenko

Trænere 
Samtlige trænere i Houston Dynamo siden holdet stiftelse i 2005:

  Dominic Kinnear (2006-14)
  Owen Coyle (2014-16)
  Wade Barrett (2016)
  Wilmer Cabrera (2016-)

Eksterne henvisninger 
 Klubbens officielle hjemmeside

Etableret i 2005
Fodboldklubber i USA
Dynamo
Toronto FC

Toronto FC er en canadisk fodboldklub fra byen Toronto i Ontario Klubben spiller i den professionelle nordamerikanske liga, Major League Soccer, og har hjemmebane på stadionet BMO Field. Klubben blev grundlagt i 2006 i forbindelse med en udvidelse af MLS, hvor den dengang rent amerikanske liga også valgte at inkludere et canadisk hold. Holdet har siden sin grundlæggelse spillet med i ligaen, men vandt først mesterskabet i 2017.

Kendte spillere

Danske spillere 
  Ingen

Trænere 
Samtlige trænere i Houston Dynamo siden holdets stiftelse i 2006:

  Mo Johnston (2007)
  John Carver (2008-09)
  Chris Cummins (2009)
  Predrag Radosavljević (2010)
  Nick Dasovic (2010)
  Aron Winter (2011-2012)
  Paul Mariner (2012-2013)
  Ryan Nelsen (2013-2014)
  Greg Vanney (2014-)

Eksterne henvisninger 

 Klubbens officielle hjemmeside

Etableret i 2006
Fodboldklubber i Canada
FC
Jeppe Uggerhøj

Jeppe Uggerhøj (født 1976) er en dansk trompetist og dirigent. Han er uddannet i musikvidenskab og erhversøkonomi fra Aarhus Universitet samt som trompetist fra Det Jyske Musikkonservatorium, hvorfra han også har diplomeksamen i musikpædagogik.

Som trompetist har Jeppe Uggerhøj assisteret hos blandt andet Prinsens Musikkorps, Aarhus Symfoniorkester og Aarhus Sinfonietta.

Jeppe Uggerhøj er leder for Orkester MidtVest samt Fyns Klassiske Talentskole og dirigent for Harmoniorkesteret APO. Han har tidligere været formand for Dansk Amatør Orkesterforbund.

Trompetister fra Danmark
Dirigenter fra Danmark
CD Chivas USA

Club Deportivo Chivas USA eller bare Chivas USA var en amerikansk fodboldklub fra Carson ved Los Angeles, Californien. Klubben spiller i Nordamerikas bedste liga, Major League Soccer, og har hjemmebane på stadionet The Home Depot Center. Klubben blev grundlagt i 2004 i forbindelse med en udvidelse af MLS, og spillede med i ligaen indtil klubben ophørte i 2014.

Chivas tog sit navn fra den mexicanske klub CD Chivas fra Guadalajara, som man både har fælles ejer, og et tæt samarbejde med.

Kendte spillere

Trænere 
Samtlige trænere i Chivas USA siden klubbens stiftelse i 2004:

  Thomas Rongen (2005)
  Javier Ledesma (2005)
  Hans Westerhof (2005)
  Bob Bradley (2006)
  Predrag Radosavljević (2007-09)
  Martin Vasquez (2010)
  Robin Fraser (2011-)

Etableret i 2004
Fodboldklubber i USA
CD Chivas USA